text: Promoció 2019-2020 » CELEBRACIONS
  Divendres, Febrer 21st, 2020
  La setmana del 17 de febrer a l'escola vam obeir les ordres del Rei Carnestoltes. Així doncs, de dilluns fins divendres, vam dur diferents complements cridaners i disfresses divertides.
  A més a més, aquell mateix dijous vam fer una desfilada pel barri tota l'escola disfressada de bandera olímpica ja que el nostre projecte anual de centre aquest any anava relacionat amb la temàtica dels jocs olímpics. Va ser una desfilada molt engrescadora ja que cantàvem i ballàvem pels carrers. De ben segur que no ho oblidarem mai!
  Per acabar d'arrodonir la setmana, el divendres vam anar a l'esplanada que hi ha davant la masia Aubareda al terme de Sant Martí de Tous a celebrar el Dijous Llarder. Al matí vam anar a fer una excursió a la Fou juntament amb els alumnes de Cicle Mitjà i Superior. Després vam fer un pica-pica amb tots els companys de la classe, vam dinar i a la tarda tothom va jugar al què va voler. Ens va fer un dia esplèndid i per tant, vam gaudir moltíssim d'aquesta excursió!
  Posted in CELEBRACIONS, Sortides | No Comments »
  CELEBREM SANTA CECÍLIA A L'ESCOLA!
  Dilluns, Novembre 25th, 2019
  El dia 22 de novembre va ser el dia de Santa Cecília, la patrona dels músics! I per celebrar-ho tots els alumnes de l'escola ens van cantar unes cançons en un petit concert.
  La música és una excel·lent eina per treballar totes les disciplines. Permet desenvolupar competències lingüístiques, matemàtiques, socials, culturals, artístiques, de coneixement i d'interacció amb el món i amb un mateix, i ajuda a aprendre a aprendre.
  Ens ho vam passar molt bé i ens va agradar molt compartir aquestes cançons als nostres familiars.
  Vam passar un matí d'assaig i una tarda molt musical.Vam gaudir de la música, la qual va ser la protagonista durant tota la jornada.
  Per Santa Cecília cantem!
  Dilluns, Novembre 26th, 2018
  Com cada any, celebrem a l'escola Santa Cecília (Patrona dels músics) a l'Església dels Caputxins. Hem cantat cançons de diferents tipus, diferents cantats etc.
  Amb la professora de música (Urgell) hem après les cançons i la coreografia. El temps no va ser com esperàvem perquè va ploure bastant.
  Al matí vam assajar totes les classes que participaven (P3-6è). Ens ho hem passat molt bé.
  Si voleu veure més imatges d'aquest dia, cliqueu la càmera!
  Posted in CELEBRACIONS, Educació Musical | No Comments »
  Aquest Nadal, el millor regal ets tu…
  Ja ha arribat el Nadal i amb ell, un esperit molt esperat i que, tot i que es fa més present en aquests dies, a la classe de Quart hem estat d'acord que ens acompanya durant tot l'any. És per això que aquest any el nostre lema nadalenc és "Aquest nadal, el millor regal, és el temps que passo al vostre costat".
  Pares, mares, germans, avis, cosins, tiets i demés família i amics: el nostre cor és molt gran i està ple de bons desitjos per a tots vosaltres.